Голема Чешма (Градец)

Голема Чешма или Црквиште  археолошко наоѓалиште во гостиварското село Градец.  Претставува средновековна црква и некропола. Се наоѓа во југозападниот дел на селото, веднаш над селската чешма, на површина од 80 × 80 м се среќаваат грамади од градежен материјал, фрагменти од архитектонска пластика, а според кажувањето на мештаните, бил откриен и мозаичен под. Во профилот на источниот раб од теренот се гледаат гробови со конструкции од камени плочи од типот циста. Грамадите од градежен камен укажуваат на постоење на сакрален објект, на што му оди во прилог и самиот втор топоним  Црквиште.Коцо, Димче (1996). Археолошка карта на Република Македонија. Скопје: МАНУ. ISBN 9789989101069

 Поврзано 

Градиште — градиште од римско време и среден век;
Поточане — населба од средниот век;
Тумба — утврдување од римско време;
Црквиште — црква и некропола од средниот век;

 Наводи 

Категорија:Градец (Гостиварско)